


pot fi iubiți şi al doilea... al doilea, de! norocul şi celelal- 
te pere mălăieţe, care se aseamănă cu el, vin de afară, 
de la oameni, de la împrejurări, asupra cărora, n-ai 
nici o stăpânire şi nici o putere, pe când fericirea, ade- 
vărata fericire, în tine răsare şi în tine înfloreşte şi lea- 
gă rod când ţi-ai pregătit sufletul pentru El. 


Și pregătirea aceasta e operă de fiecare clipă. Când 
pierzi răbdarea împrăştii tot ce ai înşirat şi iar trebuie 
să o iei de la capăt. De aceea vezi atât de puţini oameni 
fericiţi... ATÂȚIA CÂT MERITĂ. 


A, dacă nu ne-am iubi pe noi fără măsură, dacă n-am 
face atâta caz de persoana noastră şi dacă ne-am do- 
Jeni de câte ori am mințit, sau ne-am surprins asupra 
unei răutăți, ori asupra unei fapte urâte, dacă în 
sfârşit, ne-am examina mai des şi mai cu nepătimire 
(lesne-i de zis!), am ajunge să răzuim din noi, partea 
aceea de prostie fudulă, de răutate şi de necinste mur- 
dară, din care se îngraşă dobitocul ce se lăfăieşte în 
nobila noastră făptura. 


Se ştie că durerea este un minunat sfătuitor. Cine-i mai 


deschis la minte trage învăţătură şi din durerile altora. 


Eu am mare încredere în voința ta. Rămâne să şti 
doar ce vrei. Și văd că ai început să ştii şi asta. Doam- 
ne, ce bine-mi pare că ai început să te observi, să-ți faci 
singură mustrări şi să-ți cauţi vină. 


Aşa, Mimilica dragă, ceartă-te de câte ori te simţi ego- 
istă, de câte ori te muşcă de inimă şarpele răutății, al 
invidiei şi al minciunii. Fii aspră cu tine, dreaptă cu 
prietenii şi suflet larg, cu cei răi. Fă-te mică, fă-te neîn- 
semnată, de câte ori deşertăciunea te îndeamnă să 
strigi: "Uitaţi-vă la mine!”. Dar mai ales aş vrea să 
scriu, de-a dreptul în sufletul tău aceasta: “Să nu faci 
o faptă a cărei amintire te-ar putea face vreo- 
dată să roşeşti”. Nu e triumf pe lume, nici mulţumire 
mai deplină, ca o conştiinţă curată. 


Păstrează scrisoarea asta. Când vei fi trăit cincizeci de 
ani ai să o înţelegi mai bine. Să dea Dumnezeu să o ci- 
teşti şi atunci cu sufletul senin de azi! 


Te îmbrățişez cu drag, A. Vlahuţă” 





Athos 


tărâmul sfinţeniei 


Întâlniri cu marii părinți athoniți 
ai veacului al XX-lea 






veacului trecut. 


Librăria Logos 
ne recomandă 


Sfinţi şi Cuvioși Părinţi athoniţiprecum Efrem Katunakiotul, Emilia- 
nos Simonopetritul, Paisie Aghioritul, Ambrozie Lazaris şi mulţi alţii ne vorbesc 
în cartea cartea „Athos, tărâmul sfinţeniei. Întâlniri cu marii părinţi athoniţi ai 
veacului al XX-lea”, prin intermediul experienţelor athonite ale doctorului oftal- 
molog Stefanos Dimopoulos, ucenic al Părintelui stareţ Emilianos. Autorul ne 
oferă prilejul de a respira atmosfera duhovnicească a Grădinii Maicii Domnului, 
de a cunoaşte întâmplări minunate trăite de acesta alături de sfinţii athoniţi ai 








ŞTIRI 





În Episcopia Basarabiei de Sud va fi construită prima mănăs- 
tire dedicată eroilor români înhumați la Țiganca. Lăcaşul de 
cult, ce va avea hramul „Înălţarea Domnului”, va fi ridicat chiar în locali- 
tatea unde românii și-au pierdut viaţa în timpul celui de-al doilea Război 


mondial. 


Există locuri unde istoria s-a scris cu sânge.... Există locuri unde liberta- 
tea a luat forma sacrificiului suprem... Există locuri ce cheamă la memorie 
și mântuire... Un astfel de loc este Dealul Țiganca de pe malul Prutului, 


mu 





unde pământul mai păstrează urmele obuzelor ce i-au mușcat din holde 


în vara fierbinte a anului 1941, iar în noapte se mai aud gemetele celor 
care şi-au pierdut viaţa în una dintre cele mai crâncene bătălii pentru Ba- 
sarabia. Lupta de la Țiganca, din iulie 1941, este considerată de istorici 
cea mai sângeroasă bătălie purtată de români pentru reîntregirea gra- 
niţelor ţării. Pierderile armatei române s-au ridicat la 4.271 de morţi, 
12.326 de răniţi şi 6.168 de dispăruţi. După mai multe demersuri, Statul 
Român a amenajat aici un cimitir ostăşesc, cu 1200 de cruci ridicate în 
onoarea ostașilor și ofiţerilor români care s-au jertfit pentru dezrobirea 


Basarabiei. (sursa:basilica.ro) 





Aşteptăm întrebările, sugestiile şi 
eventualele colaborări pe adresa 
revista.maximina(Q gmail.com 
sau la tel. 0734.194.372. 
Mulţumim tuturor pentru rugă- 
ciuni şi ajutor financiar. 


„Aşteptând am aşteptat pe Domnul.” 








Numărul 9 (XXVIII) 


„lată, Eu vin curând şi 
răsplata Mea este cu Mine” 


Cuvânt al Sfântului Luca al Crimeii 





„La judecată nu ne va judeca şi pedepsi Domnul 
cât ne vom judeca şi pedepsi noi înşine.” 





| ec cu sine, cu propria păcăto- 
şenie, este cea mai grea luptă de 
pe pământ. Dacă nu ducem această 
luptă sau o ducem fără vlagă și cre- 
dinţă, poticnindu-ne la tot pasul, 
păcatele noastre ne vor însoţi în 
viaţa de după moarte, de dincolo de 
mormânt -— şi acolo vor fi supuse 
îndată aşa-numitei judecăţi particu- 
lare, prin care trece orice răposat. 


Ce înseamnă această judecată parti- 
culară? Înseamnă că sufletul, ie- 
şind din trup şi recunoscând că ţine 
de lumea duhovnicească, după ce 
ajunge în această lume lumi- 
noasă simte puternic faptul că 
nu e potrivit cu ea, simte întu- 
nericul şi apăsarea păcatului, 
împiedicarea şi orbirea sa duhovni- 
cească, ceea ce îi pricinuiește grele 
suferinţe şi mustrări de conștiință 
ca urmare a vieţii netrăite cum se 
cuvine. 


Trăind pe pământ în trup, sufletul 
păcătosului priveşte trupeșşte şi su- 
fleteşte, nu duhovniceșşte, tot ce îl 
înconjoară, chiar şi pe sine însuşi — 
iar înțelegerea duhovnicească a 
propriei fiinţe şi a vieţii sale păcă- 
toase îi e închisă, nu este trează, 
descoperindu-i-se abia după ieşirea 
din trup. Atunci, în lumina veşnici- 
ei, începe să se desfășoare tot zapi- 
sul faptelor săvârşite, iar ele încep 
să mustre, să certe şi să ardă sufle- 
tul, arătând întregii lumi duhovni- 
ceşti toată urâţimea, toată sărăcia, 
toată nelegiuirea vieţii pământeşti a 
păcătosului. 


La judecata particulară nu ne va 
judeca și pedepsi Domnul cât ne 
vom judeca şi pedepsi noi înşine; 
conştiinţa noastră ne va judeca şi 
pedepsi prin suferinţe pentru păca- 
tele vieţii noastre pământeşti. Pute- 
rea vrăjmaşă, demonică, va începe 

să adâncească aceste învinuiri, a- 
mintind pe rând păcatele vieţii care 
s-a scurs. Ingerul păzitor se împo- 
triveșşte acestei puteri, apărându-l 
pe răposat. 


Pe lângă aceasta, după judecata 
particulară primim o hotărâre apar- 
te a lui Dumnezeu cu privire la 
soarta noastră şi un loc aparte, un- 
de rămânem până la Infricoşătoa- 
rea Judecată. 


Hristos a ascuns de noi vremea 
când va veni să ne judece, dar ne-a 
descoperit pentru ce ne va judeca — 
și aceasta este principalul. Ce milă a 
lui Dumnezeu şi ce mângâiere 
pentru noi este să ştim dina- 
inte pentru ce ne va judeca 
Domnul! Ştiind asta, nu vom mai 
putea nici trăi, nici muri orbește, nu 
vom mai putea să ne dezvinovăţim 





13 martie: 
Sf. Simeon Noul Teolog (î1032), 


Acest de Dumnezeu-purtător şi mare Părinte al Bisericii s-a născut în Galatia din 
Paflagonia (partea de nord a Turciei de azi). Sf. Simeon a primit educaţie aleasă la 
Constantinopol, iar apoi a fost curtean imperial. Dar după o vreme a părăsit toate 
pentru Hristos şi s-a retras într-o mănăstire. El a dus o viaţă de aspre nevoinţe 
sub îndrumarea Bătrânului Simeon, după care a ajuns să fie stareţul Mănăstirii 
Sf. Mamas, iar la sfârşit, zăvorât. Este cel mai mare teolog al Bisericii de după Sf. 
Grigorie Teologul. Sf. Simeon simţea Harul lui Dumnezeu în inimă. Cuvintele lui 
sunt descoperiri dumnezeieşti și duhovniceşti cu adevărat teologice. El a murit la 


anul 1032 după Hristos, iar sfintele sale moaşte sunt făcătoare de minuni. 


prin necunoaşterea a ceea ce ne 
aşteaptă dincolo de mormânt. 


Ni s-au dat două porunci de teme- 
lie: cea privitoare la dragostea de 
Dumnezeu şi cea privitoare la dra- 
gostea de aproapele. Pentru neîm- 
plinirea lor ne va judeca Domnul. 
Aceste porunci sunt de nedespărțit 
în ochii lui Dumnezeu. Dacă îl vom 
hrăni pe cel flămând sau vom da de 
băut celui însetat, facem asta şi 
pentru Hristos. Dacă îl îmbrăcăm 
pe cel gol sau mergem la cel bolnav, 


facem asta şi pentru El. Hristos 
este nedespărțit de omul 


suferind tot atât pe cât este po- 
runca dragostei de Dumnezeu ne- 
despărțită de porunca dragostei de 
aproapele. Mântuitorul nu Se des- 
parte de cei pentru care a vărsat 
Preacuratul Său Sânge, pentru care 
Şi-a dat sfânta Sa viată. 


Să ne smintim, oare, de faptul că 
oamenii lipsiţi de dragoste vor mer- 
ge în chinul veșnic? Nu, fiindcă sin- 
guri s-au osândit la acest chin. 
Chiar dacă Hristos nici n-ar fi rostit 
înfricoşătoarea Sa hotărâre, ei tot 
s-ar fi osândit singuri la asta. Deo- 
dată li se va perinda prin faţă, într- 
o clipită, întreaga viaţă care a tre- 
cut, îşi vor aminti până în cele mai 
mici amănunte orice cuvânt şi faptă 
rea, orice gând necuvios —și se vor 
îngrozi. Aceasta se poate numai fi- 


indcă tot ce este făcut, 
spus, gândit de noi se în- 
tipăreşte pe veci în duhul 


nostru, fără a se putea şterge. 
Duhul păstrează aceste întipăriri, şi 


când va fi eliberat de legăturile tru- 
pului, când trupul va deveni duhov- 
nicesc, el va descoperi ochilor du- 
hovniceşti ai omului tot ce s-a în- 
tâmplat de-a lungul vieţii sale. A- 
ceasta va fi Înfricoşata Judecată pe 
care omul o va face singur asupra 


sa. Propriul lui duh, propria 
lui conştiinţă îl vor osândi. 


Ce se va întâmpla cu nefericiţii aşe- 
zaţi de-a stânga? Va fi plângere ma- 
re, care va „umple întreaga lume. 
Vor curge râuri şi mări de lacrimi. 
Îl vor vedea pe Domnul Iisus Hris- 
tos ca Judecător al lumii arhiereii 
Ana şi Caiafa, care L-au răstignit. Îl 
va vedea Pilat, Îl vor vedea ostaşii 
care au bătut piroane în mâinile şi 
în picioarele Lui. Îl va vedea ostaşul 
ce I-a străpuns cu sulița inima. Îl 
vor vedea şi va cădea peste ei groa- 
ză de nedescris. Irod îl va vedea pe 
Înaintemergătorul loan, căruia el 
i-a tăiat capul, stând lângă Domnul 
lisus. Împărații romani, care i-au 
prigonit cumplit pe creştini pentru 
credinţa în Domnul lisus Hristos, 
vor vedea nenumăratele cete ale 
mucenicilor împurpuraţi de sânge. 
Împăratul Iulian Apostatul ÎI va ve- 
dea în lumină dumnezeiască și în 
slavă pe Judecătorul Atotputernic, 
al Cărui nume a vrut să-l şteargă 
din amintirea lumii, ca să statorni- 
cească în locul lui pomenirea dum- 
nezeilor săi mincinoşi. 


Nenumăratele cete ale desfrânaţilor 
vor vedea cetele luminoase ale fe- 
clorelnicilor, în fruntea cărora va fi 
Sfântul loan Teologul — cete de oa- 
meni în haine albe, având pe cap 





cununi de lumină; le vor vedea, 
vor pricepe murdăria sufle- 
tului şi inimii lor şi vor cădea 
într-o deznădejde  nemărginită. 
Preacurvarii îşi vor vedea soțiile şi 
soţii pe care i-au rănit atât de 
adânc. Tâlharii îi vor vedea pe cei 
pe care i-au ucis; hoţii îi vor vedea 
pe sărmanii cărora le-au luat ulti- 
mul bănuţ, vor pricepe suferinţele 
pe care le-au pricinuit, vor vedea 
cât de mult a decăzut vrednicia lor 
omenească. Cei răi de gură îi vor 
vedea pe oamenii ce și-au păzit 
curăţia limbii, îi vor vedea îmbră- 
caţi în haine albe pe marii nevoitori 
care s-au luptat întotdeauna cu lim- 
ba lor, îi vor vedea pe sfinţii din ale 
căror guri leşeau numai cuvinte 
harice şi niciodată cuvinte rele, 
blesteme şi minciuni. Vor vedea 
toate acestea clevetitorii, şi focul 
iadului le va aprinde limbile. 


Și va începe Judecata, aspră şi 
dreaptă, şi se va împlini ceea ce ne- 
a spus lisus Hristos: “Fericiţi cei ce 
flămânzesc şi însetoşează de drep- 
tate, că aceia se vor sătu- 
ra!” (Matei 5, 6). 


Iată, v-am descris ziua cea înfrico- 
șătoare ca să vă cutremuraţi, ca să 
pricepeţi şi să cunoaşteţi că doar 
prin sfânta pocăință ne pu- 
tem şterge păcatele fără nu- 
măr. V-am vorbit despre asta fi- 
indcă începe Postul Mare — vreme 
de pocăință şi de mântuire. Deci 
amintiţi-vă acest lucru și începeţi, 
cu ajutorul îngerului păzitor, calea 
pocăinţei voastre. Amin! 





Patericul 


Sfântului Sava 


De unde se nasc bolile, 
de unde neputințele şi 
moartea mai înainte de 
vreme? Oare nu de la 
îmbuibare şi răsfăţarea 
pântecelui? Iar mulţu- 
mirea cu puţin e maica 
sănătăţii, în măsura în 
care ne stricăm trupul 
cu  dezmierdările, ne 
stricăm şi sufletul cu 
patimile; trupul e pă- 
mântesc, dar dacă 
vrem va deveni ceresc. 
Curăteşte, deci, vasul 
trupului, şi Dumnezeu 
Se va sălăşlui în tine. 


Din imnele iubirii dumnezeieşti 
ale Sf. Simeon Noul Teolog 





Eu pătimesc, eu sufăr dureri în sufletul meu 





L n 


| Erie Arvo Part este nu nu- 
mai un creştin ortodox credinci- 
Os, ci şi un om al Bisericii angajat, 
care trăieşte o intensă rugăciune şi 
viață spirituală. Bogăția experienţei 
sale duhovniceşti lăuntrice dobândi- 
te prin trăirea Tainelor Bisericii este 
pe deplin reflectată în muzica sa, 
care este eclezială şi sacră atât în for- 
mă, cât şi în conţinut. Cunoașterea 
personală a Părintelui Sofronie (Sa- 
harov), ucenic şi biograf al Sfântului 
Siluan, mult-iubitul stareţ athonit 
canonizat de Biserică, a exercitat o 
influență semnificativă asupra lui 
Arvo Part. 


Muzica lui se naşte, după ce compo- 
zitorul a tăcut multă vreme în sensul 


literal al termenului. „Muzica se 
poate naşte dacă te apro- 


pii de tăcere cu dragoste”. 
Compozitorul aşteaptă vreme înde- 
lungată muzica, muzica născută din 
aceeaşi tăcere, adică acel nimic din 
care Dumnezeu a făcut lumea. Aş- 
teptarea este trezvitoare, iar ea se în- 
făţişează ca o pauză, pauză îndrăgită 
de compozitorul estonian, pauză ce 





ARVO PART - 
Muzica în duh ortodox 





„Cum să umpli tăcerea care va veni cu sunete 
vrednice de tăcerea care premerge?... tăcerea es- 
te întotdeauna mai desăvârșită decât muzica. E 
de ajuns să învăţăm să o ascultăm” 


apare des în muzica lui. Pauza nu ţi- 
ne de formă, ci este pâinea cea spre 
fiinţă necesară pentru a ne opri: să 
cugetăm, să cântărim, să renunţăm 
sau să spunem următorul cuvânt. 
Pauza este concentrarea puterilor, 
sursa înţelepciunii şi poarta spre 
veşnicie. 


Mulţi fug de simplitate, părându-li- 
se o lipsă, dar bogăţia şi diversitatea 
sunt o împrăștiere. Pârt caută unita- 
tea, laconismul şi armonia, înlătu- 
rând neesenţialul. Un singur sunet 
bine redat este îndeajuns, el linişteş- 
te, el este sunetul unic, calmul, tăce- 
rea. Trei note, ce fac un acord, răsu- 
nând ca un clopot, este motivul de- 
numirii stilului tintinnabuli. Tintin- 
nabuli este ca o ascultare ascetică, cu 
el Pârt ar vrea să aibă viziunea ade- 
vărului divin pentru veșnicie. 


Arvo Părt a început ca un compozi- 
tor de avangardă în anii '60, apoi a 
căutat un stil propriu în anii '70, pe- 
rioada tăcerii sale sfârşind când a 
scris Fiir Alina (pentru Alina), Trivi- 
um, Fratres, Tabula Rasa, Spiegel 


im Spiegel (oglindă în oglindă) etc., 
în care apare noul stil îintinnabuli ce 
ținteşte la o simplitate desăvârşită, 
bazându-se pe consonanţa terţelor, 
dezvoltându-se din minimalismul 
caracteristic postmodernismului sau 
modernităţii târzii. 


În anii '80 Părt compune muzică sa- 
cră pe texte catolice, fiind influenţat 
de tradiţia catolică, precum în Te De- 
um, Stabat Mater, Berliner Messe 
ş.a. Din anii '90, compozitorul esto- 
nian compune pe texte din creştinis- 
mul ortodox precum I am the True 
Vine, Silouan's Song sau Canonul de 
pocăință. 


Silouan's Song se bazează pe cuvin- 
tele sfântului Siluan, tânjind după 
Dumnezeu, dar este compus pentru 
orchestră de coarde, încât despărţi- 
rea muzicii seculare de cea sacră pa- 
re să se fi încheiat la sfârşitul mileni- 
ului, în muzica simplă şi profundă a 
unui mare compozitor, cum este Ar- 
vo Part. 


(sursa:lumeninmundo.wordpress.com) 








smerit, 
„s când înlăuntrul lui apare clar lumina Ta strălu- 
? citoare. 

Dorul iubitor se cheamă şi este în mine durere, 
E o durere pentru mine de-a nu Te putea cu- 
prinde întreg 
şi de-a nu mă sătura, cum doresc. 

Aceasta mi se întâmplă; și suspin. 
Totuşi, fiindcă Te văd, aceasta mi-ajunge 
Aceasta îmi va fi slava şi bucuria şi coroana împărătească. 
Și aceasta mă va face asemenea îngerilor, 
mai presus de toate cele plăcute şi dorite ale lumii. 





Scrisori uitate ... 


T ntr-o lume atât de digita- 

lizată cum e lumea noas- 
tră, cine mal scrie azi O 
scrisoare de mână: fii către 


e PA părinţi, nepoţii către bu- 


Pr > NICI, prietenii către prie- 
Pap 7 a, > 
rasa ua pr + teni? Şi de ce ar mai scrie 


pm 1. pf f“cineva dacă tastatura — 
oricare ar fi ea — alunecă 

ușor sub degete, iar mesajul trimis este la un click dis- 

tanţă? 

În ultimii 3-4 ani de digitalizare, eu şi copiii mei ne-am 







făcut o obişnuinţă în a scrie felicitări, prietenilor noştrii 
la aniversările lor; ocazie prin care alegem felicitări fru- 
moase şi cuvinte încondeiate... 

Și dacă în general, tot nu mai scriem scrisori de mână, 
haideţi măcar să citim împreună o scrisoare scrisă de un 
tată la aniversarea fiicei sale. Fiica este, Margareta — 
Mimilica — o adolescentă de 17 ani, care ca orice tânăr se 
confruntă cu problemele vârstei din vremurile ei, iar 
tatăl este binecunoscutul scriitor, Alexandru Vlahuţă. 

Ce sfaturi! Ce minuni de gânduri! Să luăm aminte... 


(Laura Chîlnicean ) 
„Să trăieşti Mimilica dragă, să fii bună, să fii bună pen- 
tru ca să poți fii fericită! 


Cei răi nu pot fi fericiţi. Ei pot avea satisfacţii, plăceri, 
noroc chiar, dar fericire nu. Nu, pentru că mai întâi nu 


f. Grigorie cel Mare, s-a născut în 

jurul anului 540, în Roma şi a 
fost primul călugăr ales episcop (pa- 
pă) al Romei. În calitate de episcop, 
el a condus Biserica vreme de peste 
treisprezece ani, lăsând o seamă de 
scrieri duhovniceşti de mare impor- 
tanţă. Pentru scrierea „Dialoguri 
despre viața şi minunile sfinților 
din Italia”, carte în patru volume, Sf. 
Grigorie a fost numit și „Dialogul”. 
Tot el a fost cel care a consemnat în 
scris Sf. Liturghie a Darurilor mai 
înainte Sfinţite, care până atunci, 
circula numai pe cale orală. 


Episcop fără voia sa 


După ce a murit Pelaghie episcopul 
Romei, toţi, cu un glas, au ales în 
scaunul acela pe Sf. Grigorie. Însă el, 
fugind de cinstea omenească, a ple- 
cat din cetate şi s-a ascuns prin lo- 
curi pustii. Căutând tot poporul din 
Roma pe doritul lor păstor, Grigorie, 
şi negăsindu-l, au început a face ru- 
găciuni către Dumnezeu, ca să le a- 
rate pe robul Lui. Atunci s-a făcut 
din cer un stâlp de foc, văzut de toţi, 
şi s-a pogorât spre locul unde era Sf. 
Grigorie, ascuns într-un munte pus- 
tiu. Deci, toţi au cunoscut că pentru 
dânsul s-a arătat acel stâlp ceresc şi 
au alergat îndată acolo, unde găsin- 
du-l, l-au luat de acolo, măcar că nu 
voia. Aşa s-a aşezat Sf. Grigorie papă 
al Romei celei vechi, pe vremea îm- 
părăţiei lui Mavrichie (582-602). 


Mulimilostivul 


Odată, pe vremea când era egumen 
al Mănăstirii Sfântul Andrei, a venit 
la dânsul un sărac şi i-a zis: 

- Miluieşte-mă, robule al lui Dum- 
nezeu, deoarece, fiind cârmaci de 
corabie, am pierdut nu numai ave- 
rile mele câte am avut, dar şi pe cele 
străine. 

Iar Sf. Grigorie, a chemat pe fratele 
care-i slujea şi i-a poruncit să dea o- 
mului aceluia şase galbeni. Săracul, 
luând ceea ce i s-a dat, s-a dus. Apoi, 
după câtăva vreme, tot în ziua aceea, 
a venit la fericitul acelaşi sărac, zi- 
când: 

- Miluieşte-mă, robul lui Dumnezeu, 
că multe am pierdut, iar tu puțin 
mi-ai dat. Fericitul, chemând iarăşi 
pe slujitorul lui, i-a zis: 

- Frate, du-te şi-i dă alți şase gal- 
beni. 

Fratele a făcut așa şi săracul acela a 
luat de la sfântul, în aceeaşi zi, dois- 
prezece galbeni şi a plecat. După pu- 
țină vreme, a venit iarăşi, a treia oa- 
ră, acelaşi sărac, strigând către Sfân- 
tul: 

- Fie-ţi milă de mine, şi-mi mai dă 
încă din îndurările tale, că am pier- 


dut în mare foarte multă bogăţie 
străină. lar fericitul Grigorie a zis 
către slujitorul său: 

- Mergi, frate, şi mai dă aceluia ce 
cere încă şase galbeni. Fratele răs- 
punse: 

- Să mă crezi, cinstite părinte, că 
n-a mai rămas în cămară nici un 
galben. Fericitul îi zise: 

- De nu ai altceva, dă-i haine, ori 
vreun vas. Fratele răspunse: 

- Nu avem alt vas decât un taler de 
argint, în care maica ta ţi-a trimis 
linte după obicei. lar plăcutul lui 
Dumnezeu Grigorie a zis: 

- Du-te, frate, şi dă săracului şi a- 
cest taler, ca să nu se ducă mâhnit 





MINUNATUL 
SFÂNT GRIGORIE 
CEL MARE 


(î12 martie 604) 





de la noi, căci caută mângâiere în 
primejdia sa. Deci, luând săracul 
acela talerul de argint, s-a dus vese- 
lindu-se. După aceea, n-a mai venit 
să ceară milostenie, pentru că înge- 
rul Domnului fusese acela. 


Altă dată, pe vremea când era deja 
papă al Romei, a poruncit sfântul 
cămăraşului său să cheme la masă 
doisprezece străini, ca să prânzească 
cu dânsul. Iar după ce au stat, Sf. 
Grigorie, uitându-se, a văzut trei- 
sprezece inşi la masă. Deci, che- 
mând pe cămăraş, i-a zis încet: „Oa- 
re nu ţi-am poruncit să chemi dois- 
prezece inşi? Iar tu de ce ai chemat, 
fără voia mea, şi pe al treisprezece- 
lea?” Sachelariul, înfricoşându-se, a 
ZIS: „Să mă crezi, preacinstite stă- 
pâne, că nu sunt mai mult decât 
doisprezece!” Pentru că nici el, nici 
altul, nu vedea pe cel de-al treispre- 
zecelea, care şedea la sfârşitul mesei 
şi chipul feţei lui se schimba, încât 
uneori se arăta bătrân şi cărunt, iar 
alteori i se părea a fi un tânăr voinic. 
Când s-a sculat de la masă, Sf. Gri- 
gorie le-a dat drumul la toţi, iar pe 
cel de-al treisprezecelea, care era 
minunat la chip, l-a oprit şi băgân- 
du-l în cămara sa şi i-a zis: „Ie jur 
cu puterea cea mare a lui Dumne- 
zeu, să-mi spui cine eşti tu şi care 
este numele tău?” Iar el a zis către 
dânsul: „Pentru ce întrebi de numele 
meu? Acesta este minunat! Insă să 
ştii, că eu sunt acel cârmaci de co- 
rabie sărac, care am venit la tine în 
Mănăstirea Sfântului Andrei, când 
şedeai şi scriai în chilia ta şi mi-ai 
dat doisprezece galbeni, precum şi 
talerul cel de argint, pe care cu linte 

ţi-l trimisese maica ta! Și să-ți fie 
ştiut că dintr-acea zi în care mi-ai 
dat acelea cu dragoste şi cu bunăta- 
te, te-a ales pe tine Domnul, ca să fii 
întâi pe scaun şezător al Sfintei Lui 
Biserici din Roma”. lar Sf. Grigorie 
a zis către dânsul: „Cum știi tu că de 
atunci m-a hotărât Domnul să fiu 
papă?” Răspuns-a acela: „Deoarece 
sunt înger al Domnului Atotțiitorul, 
pentru aceasta ştiu că de atunci 
m-a trimis Domnul la tine, ca să 
ştiu judecata ta, dacă cu iubire de 
oameni iar nu pentru slavă deşartă 
faci milostenie!” 


Fericitul, auzind aceea, s-a înspăi- 
mântat foarte tare, căci până atunci 
nu văzuse înger la faţă şi să vorbeas- 
că cu el ca şi cu un om. Iar îngerul 
care i se arătase a zis către sfânt: 
„Nu te teme, că, iată, m-a trimis 
Domnul să fiu împreună cu tine 
toată viaţa ta şi să duc rugăciunile 
tale lui Dumnezeu, ca toate cele ce 
cu nădejde le vei cere de la EI, să ţi 
se dea”. lar Sf. Părinte Grigorie a că- 
zut cu faţa la pământ și s-a închinat, 
dând mare mulţumire Domnului. 


Mântuitorul i Se arată 


Iarăşi, într-o zi ospătând la prânz pe 
nişte străini, unuia dintre dânşii, du- 
pă obiceiul smereniei sale, a voit să-i 
dea apă pentru mâini şi, întorcându- 
se, a luat vasul cu apă degrabă; dar 
iată că acela căruia voia să-i toarne 
apă pe mâini nu s-a mai găsit şi, că- 
utându-l cu dinadinsul şi negăsindu- 
|, se mira foarte mult. Iar în noaptea 
viitoare, dormind el, i S-a arătat 
Domnul, zicându-i: „In celelalte zile 
ai ospătat mădularele Mele, care 
sunt săracii, iar în ziua de ieri, 
chiar pe mine Mine Insumi M-ai 
primat!” 


Să avem rugăciunile lui! 


I.G. 








| PA piaaa e o creaţie infinită, 
arta supremă. Mereu şi mereu 
simţim o năvală înfocată spre Dum- 
nezeu, urmată numai de o cădere 
din lumina Sa. Iarăşi şi iarăși deve- 
nim conştienţi de neputinţa minţii 
de a se ridica spre El. Sunt clipe în 
care ne simţim la marginea nebuni- 
el. „Ne-ai dat porunca de a iubi, 
dar nu se află în mine puterea de a 
iubi. Mintea mea e prea slabă ca să 
Te înţeleagă pe Tine. Duhul meu nu 
poate vedea tainele voii Tale. Zilele 
mele trec în nesfârşită dezbinare. 
Sunt chinuit de teama de a Te 
pierde din pricina gândurilor rele 
din inima mea.” 


Uneori rugăciunea pare să slăbeas- 
că şi atunci strigăm: „Doamne, să- 
mi ajuţi mie, grăbeşte-Te!” (Ps. 60, 
1). lar dacă nu lăsăm din mână poa- 
la veşmântului Său, ajutorul va 


veni. Este vital să locuim 
în rugăciune spre a con- 
tracara influenţa distruc- 
tivă şi persistentă a lumii 
exterioare. 


Rugăciunea nu va întârzia să facă 
din nou vie în noi suflarea dumne- 
zeiască pe care Dumnezeu a suflat- 
o în nările lui Adam şi în virtutea 
căreia Adam „s-a făcut suflet 


Cei patru stâlpi ai anului 2021 





RUGĂCIUNEA (II) 


Sf. Sofronie de Essex — Lupta în rugăciune 





„Erudiţia cere multă osteneală, dar rugăciunea 
este incomparabil mai greu de dobândit.” 


viu” (Fc. 2, 7). Atunci mintea noas- 
tră renăscută se va minuna de înal- 
ta taină a fiinţei, și inimile noastre 
se vor face ecoul laudelor înălțate 
de psalmist lucrurilor minunate ale 
Domnului. Vom înţelege sensul cu- 
vintelor lui Hristos: „Eu am venit 
ca viaţă să aibă şi din belşug s-o 
aibă” (In. 10, 10). 


Dar această viaţă e plină de parado- 
xuri, ca de altminteri întreaga învă- 
țţătură a Evangheliei. „Foc am venit 
să arunc pe pământ şi cât aş vrea să 
fie acum aprins!” (Lc. 12, 49). Până 
ce nu trecem prin acest foc ce mis- 
tuie patimile care ne destramă fi- 
rea, nu vom vedea focul transfor- 
mându-se în lumină, fiindcă nu 
Lumina, ci Focul vine mai întâi: în 
starea noastră căzută arderea pre- 
merge luminării. Să binecuvântăm, 
aşadar, pe Dumnezeu pentru acest 
foc mistuitor. Oricât de chinuitoare 
ar fi această recreare, oricât de du- 
reros ar fi acest proces, el va fi unul 
fericit. Erudiţia cere multă ostenea- 
lă, dar rugăciunea este incompara- 
bil mai greu de dobândit. 


Atunci când Evangheliile şi Episto- 
lele devin reale pentru noi, vedem 
cât de naive au fost noţiunile noas- 
tre trecute despre Dumnezeu şi 
despre viaţa întru El, cât de departe 


întrece realitatea închipuirea omu- 
lui. „Pe cele ce ochiul nu le-a văzut 
şi urechea nu le-a auzit şi la inima 
omului nu s-au suit, pe acelea le-a 
gătit Dumnezeu celor ce-L iu- 
besc” (1 Cor. 2,9). 


Îngustă este calea, spinoasă şi chi- 
nuitoare. Inaintând pe ea vom sus- 
pina mult. Frica aceea care este „în- 
ceputul înţelepciunii” (Ps. 110, 10), 
se va agăța de inima noastră şi va 
răsuci întreaga noastră fiinţă din a- 
fară înspre înăuntru, pentru a con- 
centra atenţia asupra a ceea ce se 
întâmplă în interior. Neputincioşi 
în a-l urma lui Hristos, ne vom opri 
înfricoșaţi. „Şi erau pe drum... şi 
lisus mergea înaintea lor. Şi ei erau 
uimiți; şi cei ce mergeau în urma 
Lui se temeau” (Mc. 10, 32). 


Nimeni dintre noi nu 
poate scăpa de suferinţă 
dacă vrem să ne naştem 
la o nouă viaţă în Dumne- 


Zeu, dacă vrem să transformăm 
trupurile noastre firești în trupuri 
duhovniceşti. Numai puterea rugă- 
ciunii depăşeşte rezistenţa materiei 
şi eliberează mintea noastră din 
această lume strâmtă şi inertă spre 
vastele spaţii deschise, strălucind 
de Lumină. 





11 martie: 


Sf. Ier. Sofronie, patriarhul Ierusalimului (644) 


Sfântul a păstorit Biserica lui Hristos timp de zece ani, cu multă râvnă. A scris Viaţa Sfintei Maria Egipteanca şi a 
alcătuit Rânduiala Sfinţirii Apei Celei Mari; el a pus de asemenea multe imne și cântări în diferitele slujbe ale Bise- 
ricii (printre care cântarea Lumină lină, de la Vecernie). Când califul arabilor a cucerit Ierusalimul, a început îndată 
un jaf sălbatic, împreună cu uciderea creştinilor ce trăiau acolo. Sf. Sofronie s-a rugat atunci cu lacrimi lui Dumne- 
zeu să-l ia dintre cei vii, ca să nu vadă profanarea Mormântului Sfânt. Dumnezeu a ascultat ruga alesului Său şi l-a 


luat la Sine. 

„E clipa supremă. Golgota mă cheamă 

să urc cu zăvozii la groapa comună 

în care nu-s lanţuri, nici teamă. 

Hai, vino, lisuse, de-mi pune pe frunte cunună.” 


Cum să gândim întâmplătoare ziua de 9 martie care 
a fost declarată, la nivel naţional, acum câțiva ani, 
ca zi a deţinuţilor politici anticomuniști din Romăâ- 
nia? 9 martie — Jertfa celor 40 de mucenici de la la- 


MĂRTURISITORII 
LA CEAS DE POMENIRE 


Borne în timp (1) 
1944-1964 





cul îngheţat al Sevastiei... 9 martie — ziua celor câte- 
va sute de mii de mărturisitori din temniţele înghe- 
țate ale comunismului... 


Ne-am gândit să punctăm câteva momente impor- 
tante ale acestei din urmă mărturisiri şi evenimente- 
le care au determinat-o, într-un prim episod care se 
opreşte la anul 1964. Ne cerem iertare pentru scă- 
pările inerente. 


1944 

23 aug: La ordinul Regelui Mihai |, 
Mareșalul Ion Antonescu este desti- 
tuit din funcţia de Conducător al 
Statului şi arestat. România încetea- 
ză alianţa cu Puterile Axei, precum şi 
acţiunile militare împotriva uni- 
tăților sovietice. 

31 aug: Armata Roşie intră în Bucu- 
reşti. 


| 1945, 
6 martie: Se constituie guvernul pro 


-comunist condus de dr. Petru Gro- 
za. 

20 aug: Regele Mihai 1 declanşează 
„greva regală”. 

8 nov: În Piaţa Palatului din Bucu- 
rești, cu ocazia onomasticii Regelui, 
se desfășoară o mare manifestaţie 
pro-monarhistă soldată cu 11 morţi 
și sute de arestări, operate de guver- 
nul Groza. 


1946 

ian: SUA şi Mare Britanie recunosc 
guvernul Groza. Se încheie „greva 
regală”. 

1 iunie: Ion Antonescu, Mihai Anto- 
nescu, Constantin Z. Vasiliu şi Ghe- 
orghe Alexianu sunt executaţi la Ji- 
lava. 


3 1947 
14 iulie: Are loc arestarea pe aero- 


portul Tămădău a zece lideri ai PNȚ, 
o înscenare catalogată drept „act de 
trădare naţională”. 

4 nov: Iuliu Maniu şi lon Mihalache 
sunt condamnaţi la muncă silnică pe 
viaţă. 

30 dec: Regele Mihai este silit să 
abdice, iar parlamentul proclamă 
Republica Populară Română. 


1048 
26 febr: Moare patriarhul Nicodim 
Munteanu, în condiţii suspecte, mai 
ales după ce, urmare a atitudinii sale 
demne în faţa sovieticilor, E. Bodnă- 
raş i-a promis că nu va mai ajunge să 
participe la sinodul pan-ortodox din 
1948. 
14 mai: Val uriaş de arestări dintre 
oponenții regimului comunist (a- 
Prox. 15.000 oameni). 
11 iunie: Este adoptată „Legea nr. 
119 pentru naţionalizarea întreprin- 
derilor industriale, bancare, de asi- 
gurări, miniere şi de transporturi”. 
8894 de întreprinderi sunt trecute în 
proprietatea Statului. 
30 aug: Este înfiinţată Direcţia Ge- 
nerală a Securităţii Poporului. 


| 1949 PI 
1 martie: Moare episcopul Grigorie 


Leu al Hușilor, otrăvit cu arsenic, în 
urma unei vizite la prim-ministrul 
Petru Groza, după desfiinţarea epis- 
copiel. 

3-5 martie: Are loc Plenara CC al 
PCR în urma căreia se declanșează 
procesul de colectivizare a agricultu- 
Il. 

25 mai: Consiliul de Miniştri hotă- 
răşte construcţia Canalului Dunăre- 
Marea Neagră, numit Canalul mor- 
ţii, întrucât mii de oameni care con- 
stituiau elita intelectuală și spiritua- 
lă a ţării, au murit acolo. 

6 dec: În penitenciarul Piteşti începe 
procesul de „reeducare”, respectiv 
spălare a creierului prin tortură, a- 
supra a 1.000-3.000 de tineri, care 
ar fi trebuit să fie viitoarele generaţii 
de elită ale României. 


19050 

14 ian: Sunt înfiinţate unităţile 
(ulterior colonii) de muncă „pentru 
reeducarea elementelor dușmănoase 
Republicii Populare Române”. 

28 febr: Uciderea studentului Cornel 
Niţă, crunt bătut de Ţurcanu la Pi- 
teşti, unul dintre puţinii martiri care 
au scăpat de reeducare prin moarte. 


„Eu nu puteam să rezist prin toate încercările prin care am trecut două- 
zeci şi ceva de ani de zile dacă nu mă ajuta Darul lui Dumnezeu.” 


Ierom. Marcu Dumitru 








1051 

18 iunie: Are loc deportarea în Bără- 
gan a populaţiei din 203 localităţi de 
pe raza judeţelor Timiş, Caraş-Se- 
verin şi Mehedinţi. 

25 dec: Ierom. Gherasim Iscu trece la 
Domnul, la închisoarea Tg. Ocna, fi- 
ind, alături de Valeriu Gafencu, mo- 
delele de sfinţenie care i-au întărit pe 
deţinuţii politici, mai ales prin Rugă- 
ciunea inimii. 


1052 
18 febr: Nu mult după ierom. Ghera- 
sim, trece la Domnul şi Valeriu Ga- 
fencu, sfântul închisorilor. 
2 iunie: Gheorghiu-Dej preia funcţia 
de Preşedinte al Consiliului de 
Miniştri. 
august: Se stopează procesul „ree- 
ducării” de la Piteşti. 
29 oct: Mircea Vulcănescu închide o- 
chii în temniţa Aiudului, lăsând pen- 
tru noi toţi aceste cuvinte-testa- 
ment: „Să nu ne răzbunaţi!”. 


LA] 1953 LA] LA] 
5 febr: Se stinge din viaţă, la Sighet, 
Iuliu Maniu. 


1954 
10 oct: Începe procesul torţionarilor 


de la Piteşti în frunte cu Eugen Țur- 
canu, care va fi condamnat la moarte 
chiar de comuniştii pe care i-a slujit. 


1955 
18 oct: Este arestat Gavril Vatama- 


niuc, conducător al grupului de rezis- 
tenţă anticomunistă din Munţii Bu- 
covinel. 


1956 
30 oct: Are loc o mare adunare a stu- 
denţilor la Timişoara în contextul 
Revoluţiei maghiare, soldată cu an- 
chetarea a peste 2.000 de studenţi. 


1957 
19 iulie: Este împuşcat Leon Șușman, 
liderul unuia dintre cele mai impor- 
tante grupuri ale rezistenţei antico- 
muniste româneşti. 
2 aug: Sunt condamnaţi la moarte 
câțiva membri ai grupului de rezis- 
tenţă anticomunistă din Munţii Fă- 
găraş, condus de Ion Gavrilă-Ogo- 
ranu. 
7 dec: Sunt arestaţi Iosif Capotă şi 
Alexandru Dejeu, conducători ai u- 
nui grup de rezistenţă anticomunistă 
din Munţii Apuseni, ulterior execu- 
taţi la penitenciarul Gherla. 


1958 
1/2 febr: Sunt ucişi Teodor şi Avisa- 
lon Șuşman, membri ai grupului de 


Rezistență din Munţii Apuseni. 
20-24 mai: La consfătuirea CAER de 
la Moscova se anunţă retragerea tru- 
pelor sovietice de pe teritoriul Româ- 
niei. Concomitent cu acest eveni- 
ment se declanşează nu nou val de a- 
restări şi de înăsprirea ale condiţiilor 
din penitenciare. 

14 iunie: Are loc răscoala deţinuţilor 
politici închişi la Gherla. 

3 aug: Moare în închisoare pr. Sine- 
sie loja de la Rănușşa, jud. Arad. 

4 aug: Membrii grupării spirituale 
Rugul Aprins, de la Mănăstirea Sf. 
Antim din București, sunt arestaţi. 
Printre ei se găsesc ierom. Daniil Tu- 
dor, preoţii Dumitru Stăniloae, Be- 
nedict Ghiuş, Andrei Scrima, Arsenie 
Papacioc, Bartolomeu Anania. 

11 dec: Constantin Noica este arestat 
de autorităţile comuniste, împreună 
cu un întreg lot de intelectuali, lotul 
„Noica-Pillat” (între ei: Constantin 
Pillat, Nicolae Steinhardt, Vasile Voi- 
culescu, Păstorel Teodoreanu). 


. . 1959 e . 
18 iulie: Sunt executaţi Petre şi Toma 


Arnăuţoiu, conducătorii grupului de 
rezistenţă „Haiducii Muscelului”. 

26 iulie: Constantin Oprişan moare 
martiric în casimca Jilavei, după ani 
de suferinţe şi tortură. 

28 oct: Intră în vigoare Decretul 
410/1959, privind situaţia mănăstiri- 
lor din ţară. Acesta a dus la închide- 
rea a 92 de mănăstiri (dintr-un total 
de 224) şi alungarea a peste 4.700 de 
monahi (dintr-un total de aprox. 
6.000). 


19600 
20 oct: Episcopul Nicolae Popovici al 
Oradei moare după 10 ani de la înlă- 
turarea din scaun şi închiderea sa la 
mănăstirea Cheia, pentru atitudinea 
demnă şi potrivnică regimului comu- 
nist. 


1961 

2 aprilie: Moare la Aiud prof. Geor- 
ge Manu, doctor în fizică, elevul lui 
Marie Curie, laureata premiului No- 
bel. Unul dintre cei mai mari ato- 
mişti ai ţării, dar în acelaşi timp şi un 
creştin de profunzime. 

18 sept: Părintele Ilarion Felea, dăru- 
it cu totul Bisericii şi catedrei, prin 
predici şi cărţi, trece la Domnul în 
temniţa Aiudului. 


1962 
27 aprilie: La Plenara CC al PMR se 
anunţă încheierea procesului de co- 
lectivizare a agriculturii. Preţul: doar 
între anii 1950-1953 au fost condam- 
naţi aprox. 90.000 ţărani. 
20 mai: Lt. Col. Gheorghe Arsenes- 


"Nu pot şi nu vreau să uit în- 
chisoarea. Acolo am trăit cele 
mai înălțătoare momente spi- 

rituale din viaţa mea. Acolo 

m-am născut a doua oară şi 
Dumnezeu mi-a dat să trăiesc 
nenumărate minuni, să-i cu- 
nosc puterea.” 


Păr. loan Iovan 


cu, lider al grupului de rezistenţă din 
Munţii Făgăraş, este executat la Jila- 
va. 

27 sept: Prin Decretul 772 sunt 
graţiați 1.540 deţinuţi politic. 

17 nov: leroschim. Daniil Sandu 'Tu- 
dor moare la Aiud, în urma unor 
crunte torturi. 


1963 
3 ian: Prin Decretul 5 sunt graţiaţi 
2.543 deţinuţi politic. 
26 aprilie: Poetul isihast şi doctorul 
fară de arginţi Vasile Voiculescu 
moare din cauza anilor de chin în în- 
chisoare. 
27 mai: Unul dintre vârfurile spiritu- 
ale ale tinerei generaţii, Gheorghe 
Jimboiu, trece la Domnul la Aiud, 
după 15 ani de temniţă grea. 


1964 
16 iunie: Sunt graţiaţi 3.467 deţinuţi 
politic. 
24 iulie: Sunt graţiaţi 3.244 deţinuţi 
politic. 





